

**สำเนาคู่ฉบับ**

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา เขตดุสิต

กทม. ๑๐๓๐๐

กุมภาพันธ์ ๒๕๖๗

เรื่อง ขอเชิญเข้าร่วมประชุมเชิงปฏิบัติการสร้างความเข้าใจเพื่อสนับสนุนการขับเคลื่อนภารกิจลดความเหลื่อมล้ำ

.ทางการศึกษาของสำนักงานส่งเสริมการปกครองท้องถิ่นจังหวัด

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๕๐๗/๒๕๖๗

ลงวันที่ ๒๔ มกราคม ๒๕๖๗ จำนวน 1 ชุด

ตามที่ กรมส่งเสริมการปกครองท้องถิ่นได้ร่วมกับกองทุนเพื่อความเสมอภาคทางการศึกษา ดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข ในสถานศึกษาสังกัดองค์กรปกครองส่วนท้องถิ่น (อปท.) ตั้งแต่ปีการศึกษา 2562 จนถึงปัจจุบัน โดยร่วมกันกำหนดแนวทางการจัดทำระบบสารสนเทศและติดตามผลการดำเนินงาน เพื่อค้นหาและคัดกรองความยากจน ช่วยเหลือและพัฒนากลุ่มเด็กนักเรียนผู้ขาดแคลนทุนทรัพย์ นักเรียนพิการและผู้ด้อยโอกาสในระบบการศึกษาให้สามารถเข้าถึงโอกาสทางการศึกษาอย่างมีคุณภาพ นั้น

กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษาว่า ได้กำหนดจัดประชุมเชิงปฏิบัติการสร้างความเข้าใจเพื่อการสนับสนุนการขับเคลื่อนภารกิจลดความเหลื่อมล้ำทางการศึกษาของสำนักงานส่งเสริมการปกครองท้องถิ่นจังหวัด ในวันอังคารที่ ๑๒ มีนาคม ๒๕๖๗ เวลา ๐๙.๐๐ - ๑๖.๐๐ น. ณ สำนักงานกองทุนเพื่อความเสมอภาคทางการศึกษา เพื่อให้ผู้บริหารและบุคลากรของสำนักงานส่งเสริมการปกครองท้องถิ่นจังหวัด เกิดความเข้าใจแนวทางสนับสนุนการขับเคลื่อนภารกิจลดความเหลื่อมล้ำทางการศึกษา และเกิดแผนการดำเนินงานร่วมกันระหว่างกรมส่งเสริมการปกครองท้องถิ่นและกองทุนเพื่อความเสมอภาคทางการศึกษา จึงขอความร่วมมือจังหวัดแจ้งสำนักงานส่งเสริมการปกครองท้องถิ่นจังหวัดมอบหมายเจ้าหน้าที่เข้าร่วมประชุมเชิงปฏิบัติการสร้างความเข้าใจเพื่อการสนับสนุนการขับเคลื่อนภารกิจลดความเหลื่อมล้ำทางการศึกษาของสำนักงานส่งเสริมการปกครองท้องถิ่นจังหวัด โดยเบิกค่าใช้จ่ายประเภทค่าเดินทาง ค่าที่พัก และค่าอาหารจากกองทุนเพื่อความเสมอภาคทางการศึกษา ทั้งนี้ ขอความกรุณาตอบรับเข้าร่วมการประชุม ภายในวันพุธที่ ๗ กุมภาพันธ์ ๒๕๖๗ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๖

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวศิริพรรณ สิงห์ห่วง โทร. ๐๙ ๘๘๓๐ ๗๙๗๒

นายศิริพงษ์ พัฒนศิริ โทร. ๐๖ ๑๒๖๘ ๘๙๕๙